cyanic-selkie/wikianc huggingface dataset:
ক্যালাম চেম্বার্স
আন্তর্জাতিক ফুটবল
চেম্বার্স ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ০০ বছরে ৪৬ ম্যাচে অংশগ্রহণ করে ৫টি গোল এবং ১টি শিরোপা জয়লাভ করেছেন।
খাদ্য প্রকৌশল
খাদ্য প্রকৌশল হলো খাদ্য ও এই বিষয়ক শিল্পসমূহের একটি বিশেষ শাখা যার সাথে মাইক্রোবায়োলজি, ফলিত ভৌতবিজ্ঞান, রসায়ন সম্পর্কযুক্ত। কৃষি প্রকৌশল, যন্ত্র প্রকৌশল, এবং রসায়ন প্রকৌশল এই শাখার সাথে সম্পর্কযুক্ত হলেও তা সীমিত। খাদ্য প্রকৌশলীরা কার্যকরী খরচে খাদ্য উৎপাদন ও বাণিজ্যিকরণের লক্ষে প্রায়োগিক জ্ঞান দেন। পদার্থবিজ্ঞান, রসায়ন, গণিত এর বিষয়ক জ্ঞান খাদ্য শিল্প বোঝার জন্য ও পণ্য উৎপাদন করার জন্য জরুরী।
খাদ্য প্রকৌশল অনেক বিষয় নিয়ে কাজ করে। খাদ্য প্রকৌশলীদের খাদ্য প্রক্রিয়াকরণ, প্যাকেজিং, উপকরণ প্রক্রিয়াকরণ, যন্ত্রসমূহের রক্ষণাবেক্ষণ ও  নিয়ন্ত্রণ এর জন্য নিযুক্ত করা হয়। যেসব সংস্থাসমূহ খাদ্য উৎপাদনকারী উদ্ভিদ উৎপাদন করে, সরকারী সংস্থাসমূহ, ফার্মাসিউটিক্যাল কোম্পানী এবং স্বাস্থ্য  বিষয়ক সংস্থাসমূহও খাদ্য প্রকৌশলী নিয়োগ করে। খাদ্য প্রকৌশল বিষয়ক কাজসমূহ হলো:
প্রসঙ্গ কথা
খাদ্য প্রকৌশল এর উন্নতি সাধনের জন্য অনেক বাধার সম্মুক্ষীণ হতে হয়। এর মধ্যে একটি হলো আধুনিক যন্ত্র, প্রযুক্তি এবং জ্ঞান নিযুক্ত করা। একসময়ে খাদ্যের গুণাবলী বৃদ্ধি, সুরক্ষা প্রদান করা খাদ্য প্রকৌশলে কঠিন বিষয় ছিল। নতুন প্যাকেজিং দ্রব্যগুলো খাদ্যের অধিকতর সুরক্ষা প্রদান করে ও সঠিক উপায়ে খাদ্য সংরক্ষণের নিশ্চয়তা দেয়। আধুনিক রক্ষণাবেক্ষণ ও নিয়ন্ত্রণ পদ্ধতিগুলো খাদ্য উৎপাদনকে অধিকতর সহজ করে। এছাড়াও শক্তি সংরক্ষণ ও প্রাকৃতিক সমস্যাগুলো কমানোও খাদ্য প্রকৌশল এর লক্ষ্য এবং এই লক্ষে কাজ করা হচ্ছে
এস এম নজরুল ইসলাম (ব্যবসায়ী)
এস এম নজরুল ইসলাম (জন্ম: ৭ মে ১৯২৪ - মৃত্যু: ১৭ ডিসেম্বর ২০১৭) বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।
জন্ম ও পারিবারিক জীবন
এস এম নজরুল ইসলামের জন্ম বাংলাদেশের টাঙ্গাইল সদর উপজেলার গোসাই জোয়াইর নামক গ্রামে। তার পাঁচ ছেলে ও দুই মেয়ে রয়েছে। তিনি ইসলামের ৫ম স্তম্ভ পবিত্র হজ্জ পালন করেছেন।
কর্মজীবন
এস এম নজরুল ইসলামের পিতা ছিলেন একজন ব্যবসায়ী। সেই সুবাধে তিনি তার পিতার সাথে ব্যবসায় নেমে পড়েন। তিনি এবং তার পিতা স্বাধীনতার আগে ভারতের আসামের সাথে নৌপথে ব্যবসা করতেন। পরে বাংলাদেশ স্বাধীন হওয়ার পর তিনি নিজে আলাদা ব্যবসা শুরু করেন। ১৯৭৭ সালে তিনি রেজভি এন্ড ব্রাদার্স নামে একটি কোম্পানি প্রতিষ্ঠা করেন। যা তার বড় ছেলে এস এম নুরুল ইসলাম রিজভির নামানুসারে করেছেন। বিভিন্ন ব্যবসার পাশাপাশি তিনি দুটি ইলেক্ট্রনিক্স কোম্পানি গড়ে তুলেন। প্রথমটি হলো ওয়ালটন ও দ্বিতীয়টি মার্সেল।
ব্যবসায়ীক কর্মকাণ্ড
এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন।
অবদান
এস এম নজরুল ইসলাম একজন ব্যবসায়ী হওয়া সত্ত্বেও সমাজ সেবামূলক কর্মকাণ্ডেও জড়িত ছিলেন। তার মধ্যে উল্লেখযোগ্য হলো তার নিজস্ব জমির ওপর নির্মাণ করেছেন গোসাই জোয়াইর কমিউনিটি ক্লিনিক।
কোমল ঝা
কোমল ঝা (জন্ম: ১৫ই মার্চ ১৯৮৭) হলেন একজন ভারতীয় চলচ্চিত্র অভিনেত্রী এবং লেখিকা। তিনি তেলুগু, কন্নড়, মালয়ালম এবং হিন্দি চলচ্চিত্র জগতে অভিনয় করেছেন এবং সিভিল ইঞ্জিনিয়ার থেকে একজন অভিনেত্রী হয়ে জীবন তৈরি করার জন্য খ্যাতি অর্জন করেছেন। তিনি বেশ কয়েকটি ভাষার অভিনয়ের পাশাপাশি চায়না সিনেমা নামক তেলুগু চলচ্চিত্রে অভিনয় করেছেন। অভিনয়ের পাশাপাশি ঝা মঞ্চ অনুষ্ঠানেও অংশগ্রহণ করে থাকেন এবং প্রধানত দক্ষিণ ভারতে কয়েকটি পণ্যের বিজ্ঞাপনে উপস্থিত হয়েছেন।
কোমল ঝা ২০০৯ সালে বলিউডের অন্যতম সেরা চলচ্চিত্র থ্রি ইডিয়টসে অভিনয়ের মাধ্যমে অভিনয় জগতে আত্মপ্রকাশ করেছিলেন; উক্ত সময়ে তিনি কলেজে পড়াশোনা করতেন। ২০১০ সালে তাঁর প্রথম মালয়ালম চলচ্চিত্র মুক্তি পেয়েছিল; যার নাম ছিল ২৪ আওয়ার্স । একই বছরে ঝা দুবাই চলে যান এবং সংযুক্ত আরব আমিরাতের দুবাইতে অবস্থিত একটি আন্তর্জাতিক প্রতিষ্ঠানে চাকরি করা শুরু করেন। ২০১১ সালে ঝা নিম্বে হুলি এবং রামচারী নামক দুটি চলচ্চিত্রে অভিনয়ের জন্য ভারতে ফিরে আসেন। ঝা এই সময়ে টেলিভিশন বিজ্ঞাপন এবং প্রিন্ট বিজ্ঞাপনের মডেল হিসেবে বেশ কিছু প্রতিষ্ঠানে, যার মধ্যে এক্সিস ব্যাংক, বিএনপি পরিবাস মিউচুয়াল ফান্ড এবং মতি সোপ অন্যতম, কাজ করেন।
ঝা পরবর্তীকালে চিন্না সিনেমা (২০১৩), প্রিয়তমা নীভাচটা কুশলম (২০১৩) এবং এডুরুলেনি আলেকজান্ডার (২০১৩)-এর মতো বেশ কয়েকটি চলচ্চিত্রে অভিনয় করেছিলেন। ২০১৪ সালে, ঝা বিল্লা রাঙ্গা এবং ম্যায়নে পেয়ার কিয়া-এর মতো চলচ্চিত্রে অভিনয় করেছেন;, উভয় চলচ্চিত্রইতেলুগু ভাষায় ছিল। পরবর্তীকালে ঝা ''মি. এমবিএ'' নামে একটি বলিউড চলচ্চিত্রে অভিনয় করেছেন; যার মাধ্যমে তিনি হিন্দি চলচ্চিত্র জগত তথা বলিউড জগতে কেন্দ্রীয় চরিত্রে অভিষেক করতে চলেছেন।
পেশা
২০০৯ সালে ঝা বলিউড চলচ্চিত্র থ্রি ইডিয়টস এ অভিনয়ের মাধ্যমে বলিউডে পা রাখেন, যেখানে তিনি "অল ইজ ওয়েল" নামক গানে একজন কলেজ শিক্ষার্থীর চরিত্রে অভিনয় করেছিলেন। তিনি তখন পেশাদার অভিনেত্রী ছিলেন না তিনি কলেজে পড়াশোনা করাকালীন দুবাইয়ে চলে যান, সেখানে একটি নির্মাণ সংস্থায় কাজ করা শুরু করেছিলেন। তাঁর মালয়ালম অভিষেকের পরে ঝা দুটি তেলুগু চলচ্চিত্রে অভিনয় করেছিলেন; যেগুলোর নাম হচ্ছে কালচক্রম এবং পার্বতী; এই চলচ্চিত্র দুটি মুক্তি পায়নি কেননা এগুলোর চিত্রায়ন মাঝ পথেই বন্ধ করে দেওয়া হয়েছিল।
তাঁর এই চলচ্চিত্রগুলি বন্ধ হয়ে যাওয়ায় হতাশ হয়ে ঝা দুবাই চলে গিয়েছিলেন এবং তিনি এই নিরর্থকতায় (চলচ্চিত্র জগতে বোঝানো হয়েছে) আর লিপ্ত না হওয়ার সিদ্ধান্ত নিয়েছিলেন। অতঃপর তাকে দুটি ভিন্ন ভাষার (যথাক্রমে কন্নড় ও তেলুগু ভাষায়) দুটি চলচ্চিত্রে অভিনয় করার প্রস্তাব দেওয়া হয়েছিল; যেগুলোর নাম ছিল নিম্বে হুলি এবং রামচারী।
নয়ডা সেক্টর ৬১ মেট্রো স্টেশন
নয়ডা সেক্টর ৬১ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৬১-তে অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
ঝুনাগাছ চাপানী ইউনিয়ন
ঝুনাগাছা চাপানী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।
অবস্থান
ঝুনাগাছা চাপানী ইউনিয়ন নীলফামারী জেলার ডিমলা উপজেলার সর্ব দক্ষিণের একটি ইউনিয়ন। এ ইউনিয়নের উত্তরে খালিশা চাপানী ইউনিয়ন, পূর্বে হাতীবান্ধা উপজেলা, দক্ষিণে জলঢাকা উপজেলার গুলমুন্ডা ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের পূর্বে তিস্তা নদী এবং মাঝ বরাবর নাউতারা নদী বহমান। এছাড়া তিস্তা সেচ ক্যানেল এ ইউনিয়নের পশ্চিম দিকে রয়েছে। এর মোট আয়তন ১১১৯৯ একর।
প্রশাসনিক এলাকা
ঝুনাগাছা চাপানী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
জনসংখ্যা
ঝুনাগাছা চাপানীর মোট জনসংখ্যা= ৩৪৬৭৬ জন
শিক্ষা
এ ইউনিয়নের ২টি কলেজ, ৪টি মাধ্যমিক বিদ্যালয়, ১০টি প্রাথমিক বিদ্যালয়, ১টি মাদ্রাসা এবং ২টি কিন্ডান গার্ডেন রয়েছে।
উল্লেখযোগ্য শিক্ষাপ্রতিষ্ঠান-
শুভ বিবাহ
শুভ বিবাহ ২০০৯ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন দেবাশীষ বিশ্বাস। এবং ছবির প্রধান তিনটি চরিত্রে অভিনয় করেছেন রিয়াজ, ফেরদৌস ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন নিপুন, ডলি জহুর, প্রবীর মিত্র এবং তুষার খান।
কাহিনী সংক্ষেপ
চাকরি সূত্রে “রাজীব” (ফেরদৌস) ও “সোনিয়া” (নিপুন) ভাল বন্ধু। সোনিয়া কথা প্রসংঙ্গে এক সম রাজীবের কাছ থেকে জানতে পারে যে, রাজীবের ছোট বেলার বন্ধু “মেঘা”কে (অপু বিশ্বাস) রাজীব ভালবাসে। এদিকে মেঘা রাজীব কে জানায় যে “আরমান” (রিয়াজ) এর সাথা তার বিয়ে ঠিকঠাক। মেঘা রাজীব কে তার বিয়েতে আমন্ত্রন জানায়। রাজীব সে বিয়েতে যায় তবে বিয়েতে অংশগ্রহণ মেঘাকে নিয়ে আরমান আর রাজীবের মধ্যে শুরু হয় দ্বন্দ্ব। এভাবেই এগিয়ে চলে ছবির কাহিনী। পরিশেষে সবার মিলনে গল্পের পরিসমাপ্তি ।
সংগীত
শুভ বিবাহ চলচ্চিত্রটির সঙ্গীত পরিচালনা করেছেন শওকত আলী ইমন, বাপ্পা মজুমদার এবং ইমন সাহা। ছবিতে শ্রুতি মধুর কয়েকটি গান রয়েছে। সঙ্গীত রচনা করেছেন কবির বকুল। কণ্ঠশিল্পীরা হলেন; অ্যান্ড্রু কিশোর, রুনা লায়লা, বাপ্পা মজুমদার, কানিজ সুবর্ণা এবং আসিফ।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! সংখা !! শিরোনাম !! কণ্ঠশিল্পী !! বিশেষত্ব
আদব (ইসলাম)
আদব বা শিষ্টাচার (أدب) আচরণের প্রেক্ষাপটে, নির্ধারিত ইসলামী শিষ্টাচারকে বোঝায়। এর শাব্দিক অর্থ "পরিমার্জন, ভাল আচরণ, নৈতিকতা, সজ্জা, বিনয়"। "মানবতা" হিসেবেও এ শব্দের অর্থের ব্যবহার রয়েছে। আদবের সুযোগ এবং বিশদ ব্যাখ্যা করার সময় বিভিন্ন সংস্কৃতির মধ্যে পরিবর্তিত হতে পারে, এই ব্যাখ্যাগুলির মধ্যে সাধারণ আচরণের নির্দিষ্ট বিষয়গুলি পর্যবেক্ষণের মাধ্যমে ব্যক্তিগত স্থায়ীত্বের বিষয়ে বিবেচনা করা হয়। আদবকে প্রদর্শন করার জন্য "যথাযথ আদেশ, আচরণ এবং স্বাদের সঠিক বৈষম্য প্রদর্শন করা" হবে।
ইসলাম শিষ্টাচারের নিয়ম এবং জীবনের প্রতিটি দৃষ্টিভঙ্গি জড়িত একটি নৈতিক বিষয় রয়েছে। মুসলমানরা আদবকে যথাযথ আচরণ, সৌজন্য, সম্মান এবং যথোপযুক্ত সৃষ্টিকর্তা বলে মনে করে, যেমন একটি ধোয়ার ঘর প্রবেশ করা বা বাইরে যাওয়া, বসার সময় অঙ্গভঙ্গি এবং নিজেকে পরিষ্কার করা।
অনুশীলন ও আচরণ
ইসলামের অনুশীলনকারীদের সাধারণত তাদের দৈনন্দিন জীবনে কিছু নির্দিষ্ট কাস্টমস অনুসরণ করা শেখানো হয়। এই প্রথার অধিকাংশই প্রাক-ইসলামী আরবীয় সমাজে হযরত ইব্রাহিম আলাইহি ওয়াসাল্লাম ঐতিহ্যগুলিতে ফিরে যেতে পারে। মুহাম্মদ সাল্লাল্লাহু আলাইহি ওয়াসাল্লাম এর অনুমোদন বা এই ধরনের অভ্যাসের স্পষ্ট অনুমোদনের কারণে উম্মাহর (মুসলিম জাতি) দ্বারা এই রীতিগুলিকে সুন্নাহ (ধর্মের অংশ হিসাবে মুহাম্মদ সাল্লাল্লাহু আলাইহি ওয়াসাল্লাম এর অভ্যাস) বলা হয়। এতে কাস্টমস অন্তর্ভুক্ত রয়েছে:
যেহেতু ইসলাম একটি ধর্মের চেয়ে নিজের জীবনধারার মতো নিজেকে দেখে। তাই উপরে বর্ণিত তালিকা শুধু, ইসলামী আদব নয় বরং একজন ব্যক্তির জীবনের সকল ক্ষেত্রেই সংশ্লিষ্ট।
হাদীস বা (মোহাম্মদের বক্তব্য)
আবু আমর আশ-শায়বানী বলেন, "এই বাড়ির মালিক (এবং তিনি 'আবদুল্লাহ ইবনে মাসউদের ঘরে ইঙ্গিত করেছিলেন) বললেন, আমি রাসূলুল্লাহ সাল্লাল্লাহু আলাইহি ওয়াসাল্লামকে জিজ্ঞাসা করলাম, আল্লাহ কি তাকে আশীর্বাদ করবেন এবং শান্তি দান করবেন? সেরা। তিনি উত্তর দিলেন, 'যথাযথ সময়ে প্রার্থনা করুন।' 'তারপর কি?' আমি জিজ্ঞাসা করেছিলাম. তিনি বললেন, তারপর পিতামাতার প্রতি দয়া। আমি জিজ্ঞেস করলাম, তাহলে কি? তিনি বললেন, তারপর আল্লাহর পথে জিহাদ। তিনি যোগ করেছেন, "তিনি আমাকে এই বিষয় সম্পর্কে বলেছিলেন। আমি যদি তাকে আরও কিছু বলতে বলতাম, তাহলে তিনি আমাকে আরও বলতেন। " কিতাব আল আদাব আল মুফরাদ ২9
অ্যালেক কক্সন
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন অ্যালেক কক্সন।
প্রথম-শ্রেণীর ক্রিকেট
পরিবারের এগারো সন্তানের অন্যতম ছিলেন। ইয়র্কশায়ারের হাডার্সফিল্ড এলাকায় অ্যালেক কক্সনের জন্ম। দ্বিতীয় বিশ্বযুদ্ধের কারণে প্রথম-শ্রেণীর ক্রিকেটে দেরীতে অভিষেক ঘটে। ১৯৪৫ সালে তিনি যখন প্রথম খেলতে নামেন, তখন তার বয়স ছিল ২৯ বছর।
১৯৪৫ সাল থেকে ১৯৫০ সাল পর্যন্ত অ্যালেক কক্সনের প্রথম-শ্রেণীর খেলোয়াড়ী জীবন চলমান ছিল। ইয়র্কশায়ারের বয়োজ্যেষ্ঠ ক্যাপধারী ছিলেন। দীর্ঘদেহী ও শীর্ণকায় গড়নের অধিকারী হিসেবে ফাস্ট-মিডিয়াম বোলিং করতেন। পাশাপাশি ব্যাটসম্যান হিসেবে দলকে টেনে নিয়ে যেতেন। বিশ্বস্ত ফিল্ডার হিসেবে স্লিপ অঞ্চলে দণ্ডায়মান থাকতেন।
শুরুতে ডেনিস কম্পটনের ও পরবর্তীতে ব্রায়ান ক্লোজের সাথে চরিত্রগত মিল খুঁজে পাওয়া যায়। ১৯৫০ সাল শেষে তিনি ক্রিকেট খেলা থেকে অবসর গ্রহণ করেন। একই বছরে ১৮.৬০ গড়ে ১৩১ উইকেট নিয়ে নিজের সেরা মৌসুম অতিবাহিত করেন। তবে, দল ত্যাগ করলেও তিনি কমিটি থেকে বরখাস্ত হবার কথা বারংবারই অস্বীকার করে গেছে।
আক্রমণাত্মক ধাঁচের ফাস্ট-মিডিয়াম বোলার হিসেবে অ্যালেক কক্সন ইংল্যান্ডের পক্ষে একবার খেলার সুযোগ পান। ১৯৪৮ সালে লর্ডসে সফরকারী অস্ট্রেলিয়া দলের বিপক্ষে খেলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অ্যালেক কক্সন। ২৪ জুন, ১৯৪৮ তারিখে লর্ডসে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
সিরিজের দ্বিতীয় টেস্টে প্রথমবারের মতো খেলতে নামেন তিনি। পিছনের পায়ে খেলারত ডোনাল্ড ব্র্যাডম্যানকে রান খোলার পূর্বেই ইনসুইঙ্গারে এলবিডব্লিউ’র আবেদন করলেও আম্পায়ার ক্লদ ওলি তা অগ্রাহ্য করেন। এরপূর্বেই অবশ্য সিডনি বার্নসকে লেন হাটনের তালুবন্দী করে শূন্য রানে ফেরত পাঠিয়েছিলেন তিনি। ঐ খেলায় তিনি ৬৩ ওভারে ১৭২ রান খরচায় ৩ উইকেট পেয়েছিলেন। তারপর আর তাকে ইংল্যান্ড দলে খেলানো হয়নি। একমাত্র টেস্ট খেলায় অংশগ্রহণের মাধ্যমে সমারসেটের নরম্যান মিচেল-ইন্সের ৯১ বছর এবং নর্দাম্পটনশায়ারের ডেনিস ব্রুকসের ৯০ বছরের পর তৃতীয় বয়োজ্যেষ্ঠ জীবিত ইংরেজ খেলোয়াড়ের মর্যাদা এনে দেয়।
অবসর
অ্যাশেজ সফরে তাকে রাখা হয়নি। ফলশ্রুতিতে, মাইনর কাউন্টিজে ডারহামের পক্ষে খেলেন। ঐ কাউন্টির পক্ষে ১৯৫১ থেকে ১৯৫৪ সাল পর্যন্ত ২৯ খেলায় অংশ নেন। ১২৭ উইকেট লাভের পাশাপাশি দুইটি শতরানের ইনিংস সহযোগে ১,০৪৭ রান তুলেন। ১৯৫২ সালে স্কারবোরায় ইয়র্কশায়ার দ্বিতীয় একাদশের বিপক্ষে ১০২ রানের অপরাজিত ইনিংস খেলেন। এটিই তার সর্বোচ্চ ব্যক্তিগত সংগ্রহ ছিল। এছাড়াও, একই বছরে ডারহামের পক্ষে ব্যক্তিগত সেরা বোলিং পরিসংখ্যান দাঁড় করান। স্টাফোর্ডশায়ারের বিপক্ষে ৯/২৮ ও ৬/৫৮ লাভ করেন তিনি।
এছাড়াও পেশাদারী পর্যায়ে সান্ডারল্যান্ডের পক্ষে খেলেছেন। এখানে থাকাকালে ৮.৭৩ গড়ে ৭৫৩ উইকেট এবং ৩৪.২১ গড়ে ৩,৭৬৪ রান সংগ্রহ করেছিলেন তিনি। ১৯৫৯ সালে সাউথ শীল্ডের পক্ষে খেলেন। এ পর্যায়ে ১০.২৮ গড়ে ৪৪৩ উইকেট এবং ২৩.৬৩ গড়ে ২,৬৬৩ রান সংগ্রহ করেছিলেন। এছাড়াও, ওয়্যারমাউথ ও বোল্ডেনের পক্ষে সংক্ষিপ্ত সময় অতিবাহিত করেন। অবশেষে ৫০তম জন্মদিনের অল্প কিছুদিন বাকী থাকতে খেলা থেকে অবসর গ্রহণ করেছিলেন। ১৯৭৯ সালে হুইটবার্ন ক্রিকেট ক্লাবের প্রশিক্ষণের দায়িত্বে ছিলেন।
প্রায় চার দশককাল দূর্দান্ত ক্রীড়াশৈলী প্রদর্শন করার পর খেলোয়াড়ী জীবনে ইতি টানেন ও দলীয় সঙ্গীদের কাছ থেকে বিদায়বরণ লাভ করেন। ক্রিকেট লেখক কলিন বেটম্যান মন্তব্য করেন যে, নিজের দোষে অ্যালেক কক্সনের টেস্ট খেলোয়াড়ী জীবন বাঁধাপ্রাপ্ত হয়। প্রাণবন্ত সিম বোলার হিসেবে তিনি অ্যালেক বেডসারের যোগ্য বোলিং সঙ্গী হবার প্রচেষ্টা চালালেও অনেকটা চক্ষুলজ্জার কারণে নিজেকে বঞ্চিত করেছেন।
ব্যক্তিগত জীবন
ক্রিকেট খেলার পাশাপাশি ফুটবল খেলায়ও দক্ষ ছিলেন তিনি। যুদ্ধকালীন ব্রাডফোর্ড পার্ক অ্যাভিনিউ এ.এফ.সি’র পক্ষে খেলেছেন। শেষ পর্যন্ত অবশ্য ক্লাব ক্রিকেট খেলাতেই তার আগ্রহ লক্ষ্য করা যায়। তার নাম অনুসরণে ক্লিমেন্ট সেম্যুর স্যার কক্সন ডড সিডি’র নাম রাখা হয়।
২২ জানুয়ারি, ২০০৬ তারিখে ৯০ বছর বয়সে সান্ডারল্যান্ডের রোকার এলাকায় অ্যালেক কক্সনের দেহাবসান ঘটে। ৯০তম জন্মদিনের চারদিন পূর্বে শান্তিপূর্ণভাবে দেহাবসান ঘটে তার।
ত্রিশাল
ত্রিশাল নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
কর্নেল ওয়াইল্ড
কর্নেল ওয়াইল্ড (Cornel Wilde; ১৩ অক্টোবর ১৯১২ - ১৬ অক্টোবর ১৯৮৯) ছিলেন একজন হাঙ্গেরীয়-মার্কিন অভিনেতা ও চলচ্চিত্র পরিচালক। ১৯৩৫ সালে ব্রডওয়ে মঞ্চে কাজের মধ্য দিয়ে তার অভিনয়ে অভিষেক হয়। ১৯৩৬ সালে তিনি কয়েকটি চলচ্চিত্রে ক্ষুদ্র ভূমিকায় অভিনয় করেন। ১৯৪০-এর দশকে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন এবং ১৯৪০-এর দশকের মাঝামাঝি সময়ে তিনি প্রধান অভিনেতা হিসেবে কাজ শুরু করেন। ১৯৪৫ সালের আ সং টু রিমেম্বার চলচ্চিত্রে ফ্রেদেরিক শোপাঁ চরিত্রে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ১৯৫০-এর দশকে তিনি লেখনী, প্রযোজনা ও পরিচালনায় মনযোগী হন এবং অভিনয়ও চালিয়ে যান।
বৈশ্বিক রাত্রি যাত্রা
থাম্ব|বৈশ্বিক রাতে যাত্রা বৈশ্বিক রাত্রি যাত্রা  ছিল ইনভিজিবল চিলড্রেন ইনকর্পোরেটেড এর মাধ্যমে ইনভিসিবল চিলড্রেন চলচ্চিত্রের নির্মাতাদের দ্বারা আয়োজিত একটি বিশ্বব্যাপী অনুষ্ঠান। এটি ২৯শে এপ্রিল, ২০০৬ তে অনুষ্ঠিত হয়। সমগ্র বিশ্বের যুবসম্প্রদায় উগান্ডার শিশুদের জন্য সমর্থন জানাতে শহরের কেন্দ্রগুলিতে হেঁটেছিল এবং পার্কে রাত্রিযাপন করেছিল, যারা প্রতি রাতে শহরের কেন্দ্রগুলিতে হেঁটে লর্ডস রেজিস্ট্যান্স আর্মি (এলআরএ) দ্বারা ধরা এড়ানোর চেষ্টা করে।
বিষয় সংক্ষেপ
উত্তর উগান্ডার অচোলিল্যান্ড থেকে ৩ থেকে ১৭ বছর বয়সী এই শিশুদের "রাতের যাত্রী" হিসাবে উল্লেখ করা হয়। তারা এলআরএ থেকে নিরাপত্তার সন্ধানে অভ্যন্তরীণভাবে বাস্তুচ্যুত ব্যক্তিদের ক্যাম্প থেকে বড় শহরগুলিতে বিশেষ করে গুলু পর্যন্ত ২০ কিমি (১২ মাইল) পর্যন্ত হেঁটে যায়।
অনুষ্ঠানের লক্ষ্য ছিল সচেতনতা বৃদ্ধি করা এবং শেষ পর্যন্ত মার্কিন যুক্তরাষ্ট্রের নীতিমালায় পরিবর্তন আনার মাধ্যমে আফ্রিকার দীর্ঘতম চলমান দ্বন্দ্বের অবসান ঘটানো। অনুষ্ঠানের স্লোগান হল "২৯শে এপ্রিল, আমরা একত্রিত হয়েছি। একটি পার্থক্য আনতে। একটি যুদ্ধ শেষ করতে।"
বহিঃসংযোগ
আনুষ্ঠানিক ফটোগ্রাফি
সংবাদমাধ্যম
১ (সংখ্যা)
১ (এক) একটি সংখ্যা, অঙ্ক বা প্রতীক যা এক-কে প্রকাশ করে। কোন কিছু পরিমাপের বা গণনায় তা “একটি” বুঝায়।
সংখ্যা হিসাবে ১
১ একটি পূর্ণ সংখ্যা-যার পুর্ববর্তী সংখ্যা ০ এবং পরবর্তী স্বাভাবিক সংখ্যা ২ । ১ প্রথম অশূণ্য স্বাভাবিক সংখ্যা এবং প্রথম বিজোড় সংখ্যাও বটে। কোন সংখ্যাকে ১ দিয়ে গুণ করলে গুণফল ঐ সংখ্যাই হয়, তাই ১ এর ভগ্নাংশ, বর্গ, ঘন বা আরও উচ্চতর সূচকের ফল ১।
গণিত শাস্ত্রে
১ মৌলিক সংখ্যা নয় । ১ একমাত্র ধনাত্মক পূর্ণ সংখ্যা যা একটি মাত্র ধনাত্মক পূর্ণ সংখ্যা দ্বার বিভাজ্য, অন্যদিকে সকল মৌলিক সংখ্যা দুইটি ধনাত্মক পূর্ণ সংখ্যা দিয়ে বিভাজ্য হয়। ১-কে আগে কিছু গণিতবিদ মৌলিক সংখ্যা হিসাবে বিবেচনা করতেন, কেননা তা মৌলিক সংখ্যার একটি শর্ত (মৌলিক সংখ্যা শুধুমাত্র এক এবং ঐ সংখ্যা দ্বারা বিভাজ্য) পূরণ করে। কিন্তু এই নিয়ম পাটিগণিতের কিছু মৌলিক সূত্রে জটিলতা তৈরি করে। তাই আধুনিক সংজ্ঞানুসারে এক মৌলিক সংখ্যা নয়। সর্বশেষ ১৮৯৯ সালে পেশাদার গণিতবিদ হেনরী লিবেসগু ১-কে মৌলিক সংখ্যা হিসাবে দেখান। .
প্রযুক্তি বিজ্ঞানে ব্যবহার
50px|right|রেজিন সনাক্তকরন কোডে “১” পুর্নব্যবহারের চিহ্ন হিসাবে ব্যবহৃত হয়।
পি. কে. শ্রীনিবাসন
'''পি.কে. শ্রীনিবাসন' (পিকেএস) (৪ নভেম্বর ১৯২৪ - ২০ জুন ২০০৫) ভারতের একজন সুপরিচিত গণিত শিক্ষক। অবসর গ্রহণের আগ পর্যন্ত তিনি ভারতের চেন্নাইয়ের মুথিয়ালপেট হাই স্কুলে গণিত পড়াতেন। গণিত শিক্ষার প্রতি তার একক উৎসর্গ তাকে মার্কিন যুক্তরাষ্ট্রে নিয়ে এসেছিল, যেখানে তিনি এক বছর কাজ করেছিলেন এবং তারপর নাইজেরিয়ায় তিনি ছয় বছর কাজ করেছিলেন। গণিত শেখানো এবং ভারতীয় গণিতবিদ রামানুজনের মতো অগ্রগামী সচেতনতা সৃষ্টির জন্য তিনি ভারতে সুপরিচিত। তিনি ইংরেজি, তেলেগু এবং তামিল ভাষায় বেশ কয়েকটি বই লিখেছেন যা শিশুদেরকে গণিতের সাথে অভিনব এবং আকর্ষণীয় উপায়ে পরিচয় করিয়ে দেয়। চেন্নাইয়ে ভারতীয় সংবাদপত্র দ্য হিন্দুর সাপ্তাহিক বুক রিভিউ'' কলামে গণিত বিষয়ক বইগুলো সম্পর্কে তিনি নিয়মিত লিখতেন।
অ্যামেনোরিয়া
থাম্ব|261x261পিক্সেল|পিটুইটারি গ্রন্থি একটি মহিলার প্রজনন বয়সে  মাসিকের অভাবকে অ্যামেনোরিয়া বলা হয়। অ্যামেনোরিয়ার শারীরবৃত্তীয় অবস্থা দেখা যায়, বেশিরভাগই, গর্ভাবস্থা য় এবং ল্যাকটেশন (স্তন্যপান করানো) এর সময়ে, শেষেরটি গর্ভনিরোধের একটি রূপ হিসাবেও পরিচিত, ল্যাকটেশনাল অ্যামেনোরিয়া পদ্ধতি । প্রজনন সময়ের বাইরে, শৈশবে এবং পরে রজোনিবৃত্তি হলে, ঋতুস্রাব হয়না।
অ্যামেনোরিয়া  অনেক সম্ভাব্য অসুখের একটি উপসর্গ। প্রাথমিক অ্যামেনোরিয়া (মাসিক চক্র কখনোই শুরু না হওয়া) গঠনের সমস্যার জন্য হতে পারে, যেমন জন্মগতভাবে জরায়ুর অনুপস্থিতি অথবা  ডিম্বাশয় এর ডিম্বাণু গ্রহণ করা বা পালন করার ক্ষমতার অভাব। এছাড়াও, বয়ঃসন্ধির গঠনে বিলম্ব হলেও প্রাথমিক অ্যামেনোরিয়া হয়। ১৪ বছর বয়সে আদ্যঋতুর অনুপস্থিতির সঙ্গে দ্বিতীয় পর্যায়ের যৌন বৈশিষ্ট্যের অনুপস্থিতি অথবা  দ্বিতীয় পর্যায়ের যৌন বৈশিষ্ট্য স্বাভাবিক, কিন্তু ১৬ বছর বয়স পর্যন্ত কোন আদ্যঋতু না থাকা দিয়ে এটা সংজ্ঞায়িত করা হয়। দ্বিতীয় পর্যায়ের অ্যামেনোরিয়া (মাসিক চক্র বিরতি) প্রায়শই হাইপোথ্যালামাস ও পিটুইটারি গ্রন্থি থেকে হরমোন ব্যাঘাত, অকাল রজোনিবৃত্তি বা জরায়ুর মধ্যে ক্ষত হওয়ার কারণে হয়। একটি মহিলার পূর্বে স্বাভাবিক ঋতুচক্র থাকলেও তিন মাস বন্ধ থাকলে বা অলিগোমেনোরিয়া র ইতিহাস থাকলে, নয় মাস ঋতুস্রাব বন্ধ থাকা দিয়ে এটি সংজ্ঞায়িত করা হয়।
শ্রেণীবিন্যাস
অ্যামেনোরিয়ার শ্রেণীবিন্যাস করার জন্য দুটি প্রধান উপায় আছে। অ্যামেনোরিয়াকে প্রাথমিক ও দ্বিতীয় পর্যায়ভুক্ত হিসাবে, অথবা কার্যকরী "বিভাগের" উপর ভিত্তি করে শ্রেণীবদ্ধ করা হয়। পরের শ্রেণীবিন্যাসটি রোগীর হরমোনের অবস্থা সম্পর্কিত; হাইপো-, ইইউ-,বা হাইপারগোনাডোট্রপিক (যেখানে জননাঙ্গ এবং ফলিকল উদ্দীপক হরমোন (এফএসএইচ) এর যোগাযোগ বাধাপ্রাপ্ত হয়ে এফএসএইচ এর মাত্রা  নিম্ন, স্বাভাবিক বা উচ্চ হয়ে যায়)।
কম ওজন
কম ওজনের মহিলাদের লেপটিন হরমোনের কম মাত্রা দ্বিতীয় পর্যায়ের অ্যামেনোরিয়া সৃষ্টি করে।   ঘ্রেলিনের মত, লেপটিন শক্তির ভারসাম্যের সংকেত দেয়, এবং প্রজনন অক্ষে চর্বি সঞ্চয় করে।  লেপটিন এর মাত্রা কমে যাওয়া, শরীরের চর্বির  মাত্রা কমার সঙ্গে ঘনিষ্ঠভাবে সম্পর্কিত, এবং জিএনআরএইচ স্পন্দনের ধীরগতির সঙ্গেও সম্পর্কিত।
একটি মহিলার যখন অ্যামেনোরিয়া, আহার ব্যাধি, এবং অস্টিওপোরোসিস একত্রে হয়, তাকে বলে ফিমেল অ্যাথলিট ট্রায়াড সিনড্রোম। কম খাওয়ার জন্য অ্যামেনোরিয়া হয় এবং হাড়ের ক্ষয় হলে এসে যায় অস্টিওপেনিয়া এবং সেটি পরিবর্তিত হতে পারে অস্টিওপোরোসিস এ।
এক একজন মানুষের ওপর অ্যামেনোরিয়ার সামাজিক প্রভাব উল্লেখযোগ্যভাবে আলাদা। প্রায়ই অ্যামেনোরিয়া যুক্ত থাকে অ্যানোরেক্সিয়া নার্ভোসা  এবং অন্যান্য আহার ব্যাধির সঙ্গে, যাদের নিজস্ব আলাদা প্রভাব আছে। যদি দ্বিতীয় পর্যায়ভুক্ত অ্যামেনোরিয়া জীবনের প্রথম দিকেই এসে যায়, উদাহরণ স্বরূপ অত্যধিক ব্যায়াম বা ওজন কমে যাবার ফলে, আদ্যঋতু জীবনে আর না ও আসতে পারে। এই অবস্থায় একজন মহিলা আর গর্ভবতী না ও হতে পারেন, এমনকি ওষুধের সাহায্যেও নয়। দীর্ঘ মেয়াদী অ্যামেনোরিয়া হলে ইস্ট্রোজেনের অভাব দেখা দেয়, যার ফলে অল্প বয়সেই ঋতুবন্ধ হয়ে যেতে পারে। ২৫ থেকে ৩০ বছরের পরে ইস্ট্রোজেন হরমোন ক্যালসিয়াম ক্ষতি নিয়ন্ত্রণে একটি গুরুত্বপূর্ণ ভূমিকা পালন করে। যখন  অ্যামেনোরিয়া হবার কারণে কোন মহিলার ডিম্বাশয় আর ইস্ট্রোজেন তৈরী করেনা, তখন তিনি দ্রুত ক্যালসিয়াম হারাবেন, এবং অসুখটি হয়ে দাঁড়াবে অস্টিওপোরোসিস।  অ্যামেনোরিয়ার জন্য টেস্টোস্টেরনের মাত্রা বেড়ে গেলে শরীরে লোমের আধিক্য দেখা দেয় এবং স্তনের আকার ছোটো হয়ে যায়। অ্যান্ড্রোজেন এর মাত্রা বেড়ে গেলে, বিশেষত টেস্টোস্টেরন, ওভারিয়ান সিস্ট হতে পারে। কিছু অ্যামেনোরিয়াযুক্ত দৌড়বিদদের মধ্যে গবেষণা করে দেখা গেছে যে ঋতু বন্ধ হয়ে গেলে তাদের আত্মসম্মানেও ঘাটতি এসে যায়।
ঔষধ জনিত
কিছু ঔষধ, বিশেষত গর্ভনিরোধক ঔষধ, একজন সুস্থ সবল মহিলার অ্যামেনোরিয়া ঘটাতে পারে। সাধারণত ঔষধ শুরু করার কিছু পরেই ঋতুবন্ধ শুরু হয়ে যায় এবং ঔষধ বন্ধ করার পরে পুনরায় চালু হতে এক বছর পর্যন্ত লাগতে পারে। হরমোনাল গর্ভনিরোধক যেগুলিতে শুধু প্রোজেস্টেরন আছে যেমন খাওয়ার জন্মনিরোধক মাইক্রোনর এবং বিশেষ করে উচ্চ মাত্রায় তৈরী ইঞ্জেকশনভিত্তিক ডিপো প্রোভেরা সাধারণত এই পার্শ্ব প্রতিক্রিয়া নিয়ে আসে। বর্ধিত চক্রের সংযুক্ত হরমোনাল গর্ভনিরোধক ব্যবহার করলেও ঋতু দমন হয়। রোগীরা যাঁরা প্রথমে সংযুক্ত মৌখিক হরমোনাল গর্ভনিরোধক (ওসিওপি) এর মত গর্ভনিরোধক ব্যবহার করেন এবং পরে ছেড়ে দেন তাদের একটি প্রত্যাহার লক্ষণ হিসাবে দ্বিতীয় পর্যায়ভুক্ত অ্যামেনোরিয়া হতে পারে। এই সংযোগটি ভাল বোঝা যায় নি, কারণ যেসব মহিলার ওসিওপি ব্যবহার বন্ধ করে প্রত্যাহার লক্ষণ হিসাবে অ্যামেনোরিয়া হয়েছে এবং যেসব মহিলার অন্য কোন কারণের জন্য দ্বিতীয় পর্যায়ভুক্ত অ্যামেনোরিয়া হয়েছে, গবেষণা করে তাদের হরমোন মাত্রায় কোন তফাৎ পাওয়া যায়নি।  নতুন ধরনের গর্ভনিরোধক বড়ির ব্যবহার, যেমন একটানা মৌখিক গর্ভনিরোধক ঔষধ (ওসিপি সমূহ) যেগুলি প্রতি চক্রের স্বাভাবিক ৭ দিনের প্লাসিবো বড়ি নয়, মহিলাদের মধ্যে অ্যামেনোরিয়া হবার হার বাড়িয়ে দিয়েছে। গবেষণা বলছে মহিলাদের ১ বছর ধরে একটানা ওসিপি ব্যবহার করে চিকিৎসা করলে অ্যামেনোরিয়া হবার সম্ভাবনা সবচেয়ে বেশি।
নিয়মিত আফিমযুক্ত ড্রাগের ব্যবহার (যেমন হেরোইন) দীর্ঘমেয়াদী ব্যবহারকারীদের মধ্যে অ্যামেনোরিয়া ঘটিয়েছে।
স্কিটসোফ্রিনিয়া চিকিৎসায় ব্যবহৃত প্রতি-মনোরোগ ঔষধ অ্যামেনোরিয়ার কারণ বলে জানা গেছে। নতুন গবেষণা প্রস্তাব অনুযায়ী প্রতি-মনোরোগ ঔষধ বিধিব্যবস্থায় মেটফরমিনের একটি ডোজ যোগ করলে ঋতু পুনঃস্থাপিত হয়। মেটফরমিন ইনসুলিন কে বাধা দেবার ক্ষমতা কমিয়ে দেয়, এছাড়াও প্রোল্যাকটিন, টেস্টোস্টেরন, এবং লুটেনাইজিং হরমোন (এলএইচ) এর মাত্রা কমিয়ে দেয়। মেটফরমিন এলএইচ/এফএসএইচ অনুপাত কমিয়ে দেয়। মেটফরমিনের ওপর গবেষণার ফলাফলে দেখা যাচ্ছে এই হরমোনগুলির নিয়ন্ত্রণ দ্বিতীয় পর্যায়ভুক্ত অ্যামেনোরিয়া হবার মূল কারণ।
স্তন্যপান করানো
দ্বিতীয় পর্যায়ভুক্ত অ্যামেনোরিয়ার একটি সাধারণ কারণ হল স্তন্যপান করানো, এবং প্রায়ই এই অবস্থা ছয় মাস ধরে স্থায়ী হয়। স্তন্যপান করানো সাধারণত ল্যাক্টেশনাল অ্যামেনোরিয়ার থেকে বেশিদিন স্থায়ী হয়, এবং অ্যামেনোরিয়ার স্থিতিকাল, কত ঘন ঘন একটি মহিলা স্তন্যপান করান তার উপর নির্ভর করে পরিবর্তিত হয়। ল্যাক্টেশনাল অ্যামেনোরিয়া পরিবার পরিকল্পনার একটি পদ্ধতি হিসাবে সমর্থিত হয়েছে, বিশেষ করে উন্নয়নশীল দেশে যেখানে গর্ভনিরোধের অন্যান্য পদ্ধতি নেওয়ার সুযোগ সীমিত হতে পারে। উন্নয়নশীল দেশে স্তন্যপান করানো জন্ম নিয়ন্ত্রণ বা গর্ভনিরোধক ব্যবহারের মত অন্য কোন পদ্ধতির তুলনায় একটি বহুল প্রচলিত গর্ভ নিরোধের উপায়। ল্যাক্টেশনাল অ্যামেনোরিয়া প্রসবের পর প্রথম ছয় মাসে গর্ভাবস্থা প্রতিরোধ করার পদ্ধতি হিসাবে ৯৮% কার্যকর।
সেলিয়াক রোগ
অচিকিৎসিত সেলিয়াক রোগ অ্যামেনোরিয়া ঘটাতে পারে। জনন অঙ্গের রোগ অচিকিৎসিত সেলিয়াক রোগের একমাত্র প্রকাশ হতে পারে এবং অধিকাংশ ক্ষেত্রেই স্বীকৃত হয় না। সেলিয়াক রোগীদের, প্রজনন ব্যাধি এড়াতে বা ঝুঁকি কমাতে গ্লুটেন-মুক্ত খাদ্য সাহায্য করে।
শারীরিক
শারীরিক বিকৃতির জন্য অ্যামেনোরিয়া হতে পারে। এর একটি উদাহরণ হল এমআরকেএইচ (মেয়ার-রকিট্যানসকি-কুসটার-হসার) সিনড্রোম, প্রাথমিক অ্যামেনোরিয়ার দ্বিতীয় সবচেয়ে সাধারণ কারণ। এর লক্ষণটি মুলেরিয়ান এজেন্সি দ্বারা চিহ্নিত। এমআরকেএইচ সিনড্রোমে, মুলেরিয়ান নালির অস্বাভাবিক বিকাশ হয় এবং এর ফলে যোনিদ্বারে প্রতিবন্ধকতা হয়ে ঋতুতে বাধা সৃষ্টি করতে পারে। এই লক্ষণ জন্মের পূর্বেই নারী জননতন্ত্রের বিকাশের সময়ে তৈরী হয়ে যেতে পারে।
মানসিক চাপ
মানসিক চাপ, চূড়ান্ত ওজন ক্ষয়, বা অত্যধিক ব্যায়ামের জন্য দ্বিতীয় পর্যায়ভুক্ত অ্যামেনোরিয়া হতে পারে। তরুণ ক্রীড়াবিদেরা বিশেষত আক্রান্ত হয়, যদিও সাধারণত স্বাস্থ্যকর ওজনের সঙ্গে সঙ্গে স্বাভাবিক ঋতু ফিরে আসে। দ্বিতীয় পর্যায়ভুক্ত অ্যামেনোরিয়ার কারণে প্রাথমিক অ্যামেনোরিয়া হতে পারে, বিশেষত যদি ঋতু দর্শনের আগেই হয়ে থাকে।
প্রাথমিক অ্যামেনোরিয়া
১৪ বছর বয়সী কিশোরীর যদি কোন দ্বিতীয় প্রকারের যৌন বৈশিষ্ট্য না তৈরী না হয়, যেমন বর্ধিত স্তন এবং লোম, তাহলে প্রাথমিক অ্যামেনোরিয়া আছে ধরে নেওয়া যায়। দ্বিতীয় প্রকারের যৌন বৈশিষ্ট্যের অনুপস্থিতিতে, অ্যামেনোরিয়ার সবচেয়ে সাধারণ কারণ বয়ঃসন্ধি আসতে দেরী হওয়াতে এফএসএইচ এবং এলএইচ কম মাত্রায় ক্ষরিত হওয়া। টার্নার সিনড্রোম সহ গোনাডাল ডিসজেনেসিস, অথবা ডিম্বাশয়ের অপূর্ণতাকেও দোষ দেওয়া যায়। যদি দ্বিতীয় প্রকারের যৌন বৈশিষ্ট্যের উপস্থিতি থাকে, কিন্তু ১৬ বছরের মধ্যে ঋতুদর্শন না হয়, তাহলে প্রাথমিক অ্যামেনোরিয়া হয়েছে ধরে নেওয়া যায়। এই ঘটনার একটি কারণ হতে পারে যে একজন ব্যক্তি ব্যবহারগত ভাবে নারী কিন্তু জন্মগত ভাবে পুরুষ, এই অবস্থাকে বলা হয় অ্যান্ড্রোজেন অসংবেদনশীল লক্ষণ। যদি জন্মের সময় শুক্রাশয় নিচে না আসে, অন্ডকোষের ক্যান্সারের ঝুঁকির কারণে তাদের প্রায়ই বয়ঃসন্ধির পরে সরিয়ে ফেলা হয় (~২১ বছর বয়স)। এই রকম অসমাপ্ত শুক্রাশয়ের উপস্থিতি যদি না থাকে, এমআরআই করে দেখা যায় জরায়ু আছে কি নাই। ১৫% প্রাথমিক অ্যামেনোরিয়ার ঘটনা মুলেরিয়ান এজেন্সির জন্য হয়। যদি জরায়ু উপস্থিত থাকে, বহির্নালীর বাধা প্রাথমিক অ্যামেনোরিয়ার একটি কারণ হতে পারে।
চিকিৎসা সমূহ
অন্তর্নিহিত অবস্থার উপর ভিত্তি করে চিকিৎসাব্যবস্থা পরিবর্তিত হয়। বিচার্য বিষয় হল যথাযথ হলে অস্ত্রোপচারের সমস্যা এবং ইস্ট্রোজেন মাত্রা কম থাকলে ইস্ট্রোজেন চিকিৎসা। যাঁরা আপন সন্তান চাননা, তাদের চিকিৎসা না করলেও চলে যদি অ্যামেনোরিয়ার অন্তর্নিহিত কারণ তাদের স্বাস্থ্যহানির সম্ভাবনা না ঘটায়। যদিও, ক্রীড়াবিদদের অ্যামেনোরিয়ার ক্ষেত্রে, ইস্ট্রোজেন এবং লেপটিন এর ঘাটতি প্রায়শই হাড়ের ক্ষয় ঘটায়, এবং রোগটি অস্টিওপোরোসিস হয়ে দাঁড়ায়।
হাইপোথ্যালামিক অ্যামেনোরিয়ার শারীরিক চিকিৎসার জন্য, গোনাডোট্রপিন হরমোনের স্বল্পতা এবং নিউরোএন্ডোক্রাইন বিকৃতি, যেমন থাইরয়েড কম সংশ্লেষণ এবং আইজিএফ-১ এর জন্য যে ইস্ট্রোজেন ঘাটতি হয় তার চিকিৎসায়, মেট্রিলেপটিন (আর-মেটহুলেপটিন) এর ইঞ্জেকশন ব্যবহার করে ফল পাওয়া গেছে। দেখা গেছে আর-মেটহুলেপটিন হাইপোথ্যালামিক-পিটুইটারি-গোনাডাল অক্ষের ত্রুটি পুনরুদ্ধারে এবং জনন, থাইরয়েড, এবং আইজিএফ হরমোনের উৎকর্ষ সাধনে এবং সেইসাথে হাড়ের গঠনেও কার্যকর, এইভাবে অ্যামেনোরিয়া এবং বন্ধ্যাত্ব নিরাময় করে। যাইহোক, এটি কিন্তু কর্টিসোল এবং অ্যাড্রেনোকোর্টিকোটোপিন স্তরগুলির বা হাড়ের পুনরূদ্ধারে কার্যকর প্রমাণিত হয়নি।
ব্যাকরণ
শব্দটি পাওয়া গেছে গ্রিক: এ = নেতিবাচক, মেন  = মাস,  রোইয়া  =  প্রবাহ।  প্রাপ্ত বিশেষণগুলি হল অ্যামেনোরিয়াল এবং অ্যামেনোরিক। এর বিপরীত হল স্বাভাবিক ঋতু চক্র (ইউমেনোরিয়া)।
সতীশচন্দ্র পাকড়াশী
সতীশচন্দ্র পাকড়াশী (১৩ ডিসেম্বর ১৮৯১ ― ৩০ ডিসেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং বাঙালি সশস্ত্র বিপ্লববাদী।
জন্ম
সতীশচন্দ্র পাকড়াশীর জন্ম ব্রিটিশ ভারতে নরসিংদির মাধবদিতে। পিতার নাম জগদীশচন্দ্র পাকড়াশী, মাতা মৃণালিনী।
বিপ্লবী আন্দোলনে যোগ
ছাত্রাবস্থায় প্রখ্যাত বিপ্লবী ত্রৈলোক্যনাথ চক্রবর্তী মহারাজের সান্নিধ্যে এসে ১৪ বছর বয়েসে গুপ্ত বিপ্লবী দল অনুশীলন সমিতি র সদস্য হন সতীশচন্দ্র। ১৯১১ সালে ম্যাট্রিক পরীক্ষায় পাশ করে ঐ বছরই অস্ত্র আইনে সশ্রম কারাদণ্ড ভোগ করেন। মুক্তি পেয়ে নরসিংদী তে ফিরে এসে আবার দলের কাজে গোপনে যোগ দেন। তাকে মালদহে পাঠানো হয়। ১৯১৪ সালে তিনি কলকাতা যান। সতীশ পাকড়াশী আইবি পুলিশের সুপারিন্টেডেন্টকে হত্যা করার দায়িত্ব নিয়েছিলেন কিন্তু পরিকল্পনা অনুযায়ী সুপারিন্টেডেন্টর বৈঠকখানায় বোমা নিক্ষেপ করা হলেও ভুলের কারণে নিক্ষিপ্ত বোমায় সতীশ নিজেই প্রচণ্ডভাবে আহত হন। রাজশাহী সায়েন্স কলেজের ছাত্ররা তাকে তাদের হোস্টেলে আশ্রয় দেন এবং চিকিৎসার ব্যবস্থা করেন। তার নামে ব্রিটিশ সরকার একাধিক রাজনৈতিক ডাকাতির অপরাধে ওয়ারেন্ট জারি করেছিল।
সশস্ত্র যুদ্ধ
১৯১৭ সালে ঢাকা য় পুলিশের দমননীতির জন্যে গা ঢাকা দেন সহকর্মী নলিনীকান্ত বাগচী র সাথে। আরো কয়েকজন সদস্য সহ তারা গৌহাটি তে গিয়ে সেখান থেকে সারা বাংলাদেশের সশস্ত্র বিপ্লবের কাজ পরিচালনা করতে থাকেন। পুলিশ ১২ জানুয়ারি ১৯১৮ তারিখে তাদের গোপন ঘাঁটি ঘিরে ফেললে তারা ৭ জন নিকটের নবগ্রহ পাহাড়ে পালিয়ে যান ও রিভলভার নিয়ে যুদ্ধ করতে থাকেন পুলিশবাহিনীর সাথে। ৫ জন ধরা পড়লেও তিনি ও নলিনীকান্ত বাগচি পালাতে সক্ষম হন। দুজনেই পদব্রজে কলকাতায় চলে আসেন। নলিনীকান্ত এর কিছুকাল পরেই ঢাকায় সম্মুখযুদ্ধে শহীদ হন।
জেল জীবন
১৯১৮ সালে কলকাতায় ধরা পড়লে তাকে প্রথমে প্রেসিডেন্সি জেল ও পরে রাজসাহী জেলে পাঠানো হয়। তিন বছর পরে মুক্তি পান। ১৯২৩ সালে সোভিয়েত রাশিয়া থেকে আগত বিপ্লবী অবনী মুখোপাধ্যায়ে র সাথে তাকে রাশিয়ায় পাঠানোর চেষ্টা করে সমিতি তবে তা ব্যর্থ হয়। ১৯২৩ এর সেপ্টেম্বর মাসে তিনি আবার গ্রেফতার হন এবং রাজবন্দী হিসেবে ৫ বছর জেল খাটেন। এই সময় তিনি অলিপুর, মেদিনীপুর, ঢাকা, মহারাষ্ট্রের যারবেদা এবং কর্ণাটকের বেলগাঁও জেলে আটক থাকেন। ১৯২৯ এ মেছুয়াবাজার বোমা মামলায় গ্রেপ্তার হলে তার আন্দামানে দ্বীপান্তর হয়। ১৯৩৩ থেকে ছয় বছর সেলুলার জেলে বন্দী থাকেন। এই সময় তিনি কমিউনিজমে আকৃষ্ট হন। তার জীবনের ৩২ বছর কারান্তরালে কেটেছে। ১১ বছর আত্মগোপন করে ছিলেন।
সরোবজিত লাডডা
আইপিএল
সরোবজিত ২০১৩ সালের আইপিএলে কলকাতা নাইট রাইডার্স দলের অন্যতম একজন খেলোয়াড় ছিলেন।
সতীশচন্দ্র পাকড়াশী
লেখা ও শেষ জীবন
তার রচিত গ্রন্থ অগ্নিযুগের কথা। এছাড়া স্বাধীনতা ও অনুশীলন পত্রিকায় তিনি বহু লেখা লিখেছিলেন। ঢাকার প্রগতি লেখক সংঘের প্রবীণ সদস্য ও বাংলাদেশ শহীদ প্রীতি সমিতির সভাপতিও ছিলেন।
মৃত্যু
বিপ্লবী সতীশচন্দ্র পাকড়াশী ৩০ ডিসেম্বর, ১৯৭৩ মারা যান।
মানহাইম হাউপ্টবহানহফ
<!--
}} --> মানহাইম হাউপ্টবহানহফ(জার্মান ভাষা ঃ Mannheim Hauptbahnhof (মানহাইম সেন্ট্রাল স্টেশন) হল জার্মান রাজ্যের বাডেন-ওয়ার্টেমবার্গের ম্যানহেইমের একটি রেলওয়ে স্টেশন। এটি স্টুটগার্ট হাউপ্টবানহফের পরে দক্ষিণ-পশ্চিম জার্মানির দ্বিতীয় বৃহত্তম ট্রাফিক হাব, যেখানে ২৩৮টি দূরপাল্লার ট্রেন সহ দিনে ৬৫৮টি ট্রেন রয়েছে। এটি রাইন-নেকার এস-বাহনের একটি মূল স্টেশন। ১০০,০০০ যাত্রী প্রতিদিন স্টেশনে ট্রেনের মধ্যে যাত্রা করে, অবতরণ করে বা স্থানান্তর করে। স্টেশনটি ২০০১ সালে আধুনিকীকরণ করা হয়েছিল। এটিকে ডয়েচে বাহন বিভাগ ২ স্টেশন হিসাবে শ্রেণীবদ্ধ করেছে।
লেআউট
স্টেশনটি সেন্ট্রাল ম্যানহেইমের দক্ষিণ প্রান্তে অবস্থিত। ২০০১ সালের নভেম্বরে, স্টেশনটি একটি আধুনিক কেনাকাটা এবং পরিষেবা কেন্দ্রের সাথে ব্যাপকভাবে পুনর্নির্মাণ করা হয়েছিল।
যাত্রীরা প্রবেশদ্বার হলের ডানায় এস্কেলেটর এবং লিফটের মাধ্যমে প্ল্যাটফর্মে পৌঁছায়, যা ট্র্যাকের নীচে একটি উত্তর এবং একটি দক্ষিণ সাবওয়েতে নিয়ে যায়। প্ল্যাটফর্মের রুটগুলিকে প্রতিবন্ধীদের জন্য অ্যাক্সেসযোগ্য করার জন্য আপগ্রেড করা হয়েছে। দৃষ্টি প্রতিবন্ধীদের জন্য লিফট, এস্কেলেটর এবং একটি দিকনির্দেশনা ব্যবস্থা সমস্ত যাত্রীদের সাহায্য ছাড়াই ট্রেনে পৌঁছাতে সক্ষম করে। লিফটগুলি উত্তর সাবওয়েতে পাওয়া যায় যখন এসকেলেটরগুলি দক্ষিণ সাবওয়েতে অবস্থিত।
স্টেশন ফোরকোর্টে রাইন-নেকার-ভার্কেহর (রাইন-নেকার অঞ্চলের পাবলিক ট্রান্সপোর্ট অপারেটর), রাইন-হার্ডট বাহন (আরএইচবি, পশ্চিমে চলমান একটি আন্তঃনগর), ওবেরহেনিশে আইজেনবাহন (ওইজি, পূর্ব এবং উত্তর-পূর্ব দিকে চলমান একটি আন্তঃনগর) এবং বুসভারকেহর রাইন-নেকারের বাস লাইন (ডয়েচে বাহনের একটি সহায়ক সংস্থা, ম্যানহেইমকে কেন্দ্র করে একটি বৃহৎ অঞ্চলে কাজ করে)। প্ল্যাটফর্ম 1-এর দক্ষিণ প্রান্তের সংলগ্ন কেন্দ্রীয় বাস স্টেশনটি দূরপাল্লার বাস এবং বিমানবন্দর শাটল পরিষেবা, সেইসাথে অ-নির্ধারিত বাস পরিষেবা দ্বারা পরিবেশিত হয়।
প্রবেশদ্বার ভবনটি মানহাইম প্রাসাদ থেকে দক্ষিণ-পূর্বে রাইন তীরের ভবনগুলির লাইন অব্যাহত রেখেছে। এর কেন্দ্রীয় অক্ষটি কায়সারিং-এর মুখোমুখি, দক্ষিণ-পূর্ব অভ্যন্তরীণ-শহরের রিং রোড।
ইতিহাস
১৮৪০ সালে খোলা হাইডেলবার্গ থেকে Badische Hauptbahn (Baden mainline) এর মূল স্টেশনটি বর্তমান স্টেশনের উত্তরে বর্তমান ট্যাটারসল ট্রাম স্টপে একটি টার্মিনাল স্টেশন ছিল। রাইনের উপর দিয়ে লুডউইগশাফেন (বর্তমানে কনরাড অ্যাডেনাউয়ার ব্রিজ) পর্যন্ত একটি সেতুর পরিকল্পনার জন্য, তবে শীঘ্রই স্টেশনটি স্থানান্তর করা জরুরি হয়ে পড়ে।
স্টেশন বিল্ডিং, যার মধ্যে কিছু এখনও টিকে আছে, ১৮৭১ থেকে ১৮৭৬ সালের মধ্যে নির্মিত হয়েছিল। প্রায় ১৯০০ সাল থেকে, স্টেশনটি প্রসারিত বা স্থানান্তরিত করার জন্য বিবেচনা করা হয়েছিল। ১৯১৫ সালে বিদ্যমান স্টেশনটি প্রসারিত করার সিদ্ধান্ত নেওয়া হয়েছিল। ১৯২৭ সালে, স্টেশনের সামনের অংশটি ভেঙে ফেলা হয়েছিল এবং রাস্তার ১০ মিটার কাছাকাছি পুনঃনির্মাণ করা হয়েছিল, স্টেশনের এলাকাকে দ্বিগুণ করে। এই পুনর্গঠনের সময় সম্মুখভাগটি তার আসল আকারে ফিরিয়ে আনা উচিত কিনা তা নিয়ে বিতর্ক হয়েছিল। শেষ পর্যন্ত, এটি একটি সরলীকৃত আকারে পুনর্নির্মাণ করা হয়েছিল। দ্বিতীয় বিশ্বযুদ্ধের সময় উল্লেখযোগ্য ধ্বংস এবং সম্মুখভাগের পরবর্তী পুনর্নির্মাণের কারণে এটিকে আবার সরলীকৃত করা হয়েছিল এবং আলংকারিক উপাদান ছাড়াই পুনর্নির্মাণ করা হয়েছিল, তবে এটি এর আগের রূপের কথা মনে করিয়ে দেয়।
১৯৩৯ সালের গ্রীষ্মকালীন সময়সূচীতে স্টেশনটিতে প্রতিদিন ৯৪টি আগমন ও প্রস্থানকারী নিয়মিত দূরপাল্লার ট্রেন দেখানো হয়েছে। ডয়েচে রেইচসবাহন এটিকে তার নেটওয়ার্কের ১৪তম সবচেয়ে ঘনবসতিপূর্ণ নোড হিসেবে স্থান দিয়েছে।
আমস্টারডাম বিশ্ববিদ্যালয়
আমস্টারডাম বিশ্ববিদ্যালয় (সংক্ষিপ্ত নাম ইউভিএ, Universiteit van Amsterdam) নেদারল্যান্ডের আমস্টারডামে অবস্থিত একটি সরকারি বিশ্ববিদ্যালয়। আমস্টারডামে দুটি সরকারি গবেষণাধর্মী বিশ্ববিদ্যালয় আছে। একটি হল আমস্টারডাম বিশ্ববিদ্যালয় এবং অপরটি আমস্টারডাম মুক্ত বিশ্ববিদ্যালয়। ১৬৩২ সালে পৌরসভা দ্বারা বিশ্ববিদ্যালয়টি প্রতিষ্ঠিত হয়। পরে শহরের নামের সাথে মিল রেখে নাম রাখা হয় আমস্টারডাম বিশ্ববিদ্যালয়। এটি নেদারল্যান্ডের ৩য় প্রাচীন বিশ্ববিদ্যালয়। ৩১১৮৬ জন শিক্ষার্থী, ৪৭৯৪ জন প্রসাশনিক কর্মকর্তা, ১৩৪০ জন পিএইচডি শিক্ষার্থী নিয়ে এটি ইউরোপের অন্যতম বড় বিশ্ববিদ্যালয়গুলোর মধ্যে একটি। এর বার্ষিক বাজেট €৬০০ মিলিয়ন শিক্ষার্থী ভর্তির দিক থেকে এটি নেদারল্যান্ডের সবচেয়ে বড় বিশ্ববিদ্যালয়। এর প্রধান প্রাঙ্গণ আমস্টারডামের কেন্দ্রেই অবস্থিত। বিশ্ববিদ্যালয়টির অনুষদের সংখ্যা ৭টি। এগুলো হলো: মানবিক অনুষদ, সমাজ বিজ্ঞান অনুষদ, আচরণিক অনুষদ, অর্থনীতি অনুষদ, ব্যাবসায় অনুষদ, বিজ্ঞান অনুষদ, আইন অনুষদ, চিকিৎসাবিজ্ঞান অনুষদ এবং দন্ত অনুষদ।
শিশুকানন বিদ্যাভবন প্রি-ক্যাডেট স্কুল
শিশুকানন বিদ্যাভবন প্রি-ক্যাডেট স্কুল গাইবান্ধা জেলার গোবিন্দগঞ্জ উপজেলার মহিমাগঞ্জে অবস্থিত একটি বিদ্যালয়। এটি মহিমাগঞ্জ রেলওয়ে স্টেশন হতে কয়েক গজ পশ্চিমে রাস্তার ডানপাশে অবস্থিত। বিদ্যালয়টি ২০১১ ইং সালে স্থাপিত হয়। ২০১৭ ইং সালের পরিসংখ্যান অনুযায়ী এই বিদ্যালয়ে ৫ শতাধিক ছাত্র-ছাত্রী অধ্যয়ন করছে। শিশু শ্রেণি হতে ৫ম শ্রেণি পর্যন্ত বিদ্যালয়টিতে পাঠদান চলছিল। ২০১৮ সাল হতে ৬ষ্ঠ শ্রেণিতে পাঠদান ও অন্যান্য কার্যক্রম চালু হয়। ২০ জন শিক্ষক-শিক্ষিকা ২ টি শাখায় পাঠদান করেন।
বিদ্যালয়টির ফেসবুক পেজঃ https://www.facebook.com/BhutaPetniraLaibreri/
বিদ্যালয়টির বৈশিষ্ট্যঃ
○ সিসি ক্যামেরা ও বিশেষ অডিও ডিভাইসের মাধ্যমে সার্বিক ব্যবস্থা তত্ত্বাবধান।
○ ছাত্র/ছাত্রীদের অটো হাজিরা এবং উপস্থিত/অনুপস্থিত শিক্ষার্থীর অভিভাবকদের মোবাইলে এস.এম.এসের মাধ্যমে জানিয়ে দেয়া হয়।
○ ডায়েরির মাধ্যমে পাঠ পর্যালোচনা করা হয়।
○ শ্রেণির পড়া শ্রেণিতেই তৈরি করে দেয়া হয়। তাই আলাদাভাবে কোন প্রাইভেট পড়তে হয় না।
= ২০১৭ ইং সালে প্রাথমিক শিক্ষা সমাপনীতে ২০ জন শিক্ষার্থী গোল্ডেন A+ পেয়েছে। = থাম্ব
মিতালী এক্সপ্রেস
মিতালী এক্সপ্রেস একটি আন্তর্জাতিক মানসম্পন্ন যাত্রীবাহী ট্রেন যা ভারতের পশ্চিমবঙ্গ রাজ্যের শিলিগুড়ি থেকে বাংলাদেশের রাজধানী ঢাকার মধ্যে  যাতায়াত করে।  এটিই তৃতীয় ট্রেন যা এই দুই দেশের মধ্যে চলাচল করে। ১৯৬৫ সালে ভারত পাকিস্তানের যুদ্ধের পরে বন্ধ হয়ে যায় এই রুট। এটি চালু হয় ৫৬ বৎসর পর। বাংলাদেশ ও ভারতের মধ্যে বন্ধুত্বের প্রতীক হিসেবে ২০২১ সালের ২৭শে মার্চ,  এই ট্রেন সার্ভিস চালু করা হয়। ট্রেনের বগি একই থাকে তবে ইঞ্জিন পরিবর্তন হয় যাওয়া আসায়, এর ফলে যাত্রীদের সীমান্তে ট্রেন পরিবর্তন করতে হয় না। মিতালী এক্সপ্রেস ট্রেনের টিকিট কেনার জন্য আগে থেকেই বৈধ ভিসা এবং পাসপোর্ট প্রয়োজন হয়। টিকিট বাংলাদেশের ঢাকার ক্যান্টনমেন্ট রেলওয়ে স্টেশন এবং ভারতের শিলিগুড়ির নিউ জলপাইগুড়ি রেল স্টেশনে পাওয়া যায়।
যদিও ট্রেনটি ২৬শে মার্চ ২০২১ তারিখে উদ্বোধন করা হয়েছিল, কিন্তু কোভিড-১৯ এর বৈশ্বিক মহামারী পরিপ্রেক্ষিতে, উদ্বোধনের পর থেকে এর বাণিজ্যিক চালানো স্থগিত করা হয়েছিল। যাইহোক, ট্রেনটি ১ই জুন ২০২২-এ প্রথম বাণিজ্যিকভাবে চালানো হয়।
ইতিহাস
বঙ্গবন্ধু শেখ মুজিবুর রহমানের জন্মশতবার্ষিকী ও বাংলাদেশের স্বাধীনতার সুবর্ণ জয়ন্তী (পঞ্চাশ বছর) উপলক্ষে এই ট্রেন পরিষেবার উদ্বোধন করা হয়।
নামকরণ
নতুন ট্রেনটির নামের জন্য বাংলাদেশের প্রধানমন্ত্রীকে চারটি ভিন্ন নাম প্রস্তাব করেছিলেন রেল কর্মকর্তারা। যেগুলি ছিল মিতালী, সম্প্রীতি, সুহৃদ এবং বন্ধু। প্রধানমন্ত্রী শেখ হাসিনা মিতালী নামটি বেছে নেন।
রুট
মিতালী এক্সপ্রেস নিউ জলপাইগুড়ি থেকে হলদিবাড়ি হয়ে সীমান্ত পেরিয়ে বাংলাদেশের চিলাহাটি, নীলফামারী, পার্বতীপুর, হিলি, নাটোর, ঈশ্বরদী আর টাঙ্গাইল হয়ে ঢাকায় এসে পৌঁছায়।
পরে ট্রেনটি বাংলাদেশের ঢাকা ক্যান্টনমেন্ট রেল স্টেশন থেকে যাত্রা শুরু করে, তারপর পার্বতীপুর এবং চিলাহাটিতে যেয়ে থামে। তারপর সীমান্ত অতিক্রম করে হলদিবাড়ি যায়। ঢাকা ও চিলাহাটির মধ্যে দূরত্ব ৪৫৩ কিলোমিটার এবং চিলাহাটি ও নিউ জলপাইগুড়ির মধ্যে দূরত্ব ৭১ কিলোমিটার। চিলাহাটিতে যাওয়ার পর ভারতে ভ্রমণকারী যাত্রীদের জন্য ট্রেনটিতে দুটি অতিরিক্ত কোচ যুক্ত করা হয়। তারপর ট্রেনটি বাংলাদেশ থেকে সীমান্ত অতিক্রম করে ভারত যায় এবং নিউ জলপাইগুড়ি রেল স্টেশনে পৌঁছানোর আগে ট্রেনটি হলদিবাড়িতে একবার থামে।
সময় ও হার
উদ্বোধনের পর থেকে, দ্বি-সাপ্তাহিকভাবে চালিত এই ট্রেনটি রবিবার ও বুধবার নিউ জলপাইগুড়ি স্টেশন থেকে এবং সোমবার ও বৃহস্পতিবার ঢাকা ক্যান্টনমেন্ট স্টেশন থেকে ছেড়ে যায়।
শিলিগুড়ি থেকে ঢাকা পর্যন্ত প্রায় ছয়শ’ কিলোমিটার রেলপথ পাড়ি দিতে সময় লাগে সাড়ে প্রায় ১১ ঘণ্টা। ভারতীয় সময় সকালে নিউ জলপাইগুড়ি জংশন রেলওয়ে স্টেশন থেকে যাত্রী নিয়ে রাতে মিতালী পৌছায় ঢাকা ক্যান্টনমেন্ট রেলওয়ে স্টেশনে। এরপর পরদিন বাংলাদেশ সময় সকালে ঢাকা থেকে যাত্রী নিয়ে রাতে ফের শিলিগুড়িতে পৌছায়।
পশ্চিমবঙ্গের কলেজসমূহের তালিকা
কলকাতা বিশ্ববিদ্যালয়ের অধিভুক্ত কলেজ
কলকাতা বিশ্ববিদ্যালয়ের অধীনে কলেজের তালিকার জন্য নিবন্ধটি দেখুন।
ভারতীয় প্রযুক্তিবিদ্যা প্রতিষ্ঠান রূড়কী
ভারতীয় প্রযুক্তিবিদ্যা প্রতিষ্ঠান রূড়কী বা ইন্ডিয়ান ইনস্টিটিউট অব টেকনোলজি রূড়কী (সংক্ষেপে আইআইটি রূড়কী বা আইআইটিআর) হল একটি সরকারি প্রযুক্তি বিশ্ববিদ্যালয়, যা ভারতের উত্তরাখণ্ডের রূড়কীতে অবস্থিত। এটি পূর্বে রূড়কী বিশ্ববিদ্যালয় (১৯৪৯-২০০১) ও থমাসন কলেজ অব সিভিল ইঞ্জিনিয়ারিং (১৮৪৭-১৯৪৯) নামে পরিচিত ছিল। তৎকালীন লেফটেন্যান্ট গভর্নর স্যার জেমস থমাসন কর্তৃক ১৮৪৭ সালে ব্রিটিশ ভারতে প্রতিষ্ঠিত, এটি এশিয়ার প্রাচীনতম প্রযুক্তি প্রতিষ্ঠান।[a] এটিকে ১৯৪৯ সালে বিশ্ববিদ্যালয়ের মর্যাদা দেওয়া হয়েছিল এবং ২০০১ সালে ইন্ডিয়ান ইনস্টিটিউট অব টেকনোলজিতে (আইআইটি) রূপান্তরিত করা হয়েছিল। এইভাবে এটি ঘোষণা করা সপ্তম আইআইটি হয়ে উঠেছে। আইআইটি রূড়কীতে ২২ টি একাডেমিক বিভাগ রয়েছে, যা বৈজ্ঞানিক ও প্রযুক্তিগত শিক্ষা ও গবেষণার উপর জোর দেওয়ার সঙ্গে প্রকৌশল, ফলিত বিজ্ঞান, মানববিদ্যা ও সামাজিক বিজ্ঞান এবং ব্যবস্থাপনা কর্মসূচিসমূহকে কভার করে।
আইআইটি রূড়কীর একটি শক্তিশালী উদ্যোক্তা সংস্কৃতি রয়েছে, এই প্রতিষ্ঠানের অনেক প্রাক্তন শিক্ষার্থীরা ভারতে ও বিদেশে প্রযুক্তিগত ও সামাজিক উদ্যোগগুলি খুঁজে পেয়েছে এবং ভারতের উন্নয়নে গুরুত্বপূর্ণ ভূমিকা পালন করেছে। দশজন প্রাক্তন শিক্ষার্থী পদ্ম পুরস্কার জিতেছে এবং পঁচিশজন প্রাক্তন শিক্ষার্থী বিজ্ঞান ও প্রযুক্তির জন্য শান্তি স্বরূপ ভাটনগর পুরস্কার জিতেছে। প্রতিষ্ঠানটি ভারতীয় রেলওয়ে বোর্ডের সাতজন চেয়ারম্যান, ভারতের টেলিকম রেগুলেটরি অথরিটির চেয়ারম্যান, ভারত সরকারের একশোরও বেশি সচিব-স্তরের কর্মকর্তা, ভারতীয় শিল্প কনফেডারেশনের দুই জন সভাপতি, ভারতের রাজ্যগুলির রাজ্যপাল, বিশ্ববিদ্যালয় মঞ্জুরি কমিশনের (ভারত) চেয়ারম্যান, ইন্ডিয়ান ইনস্টিটিউট অব টেকনোলজির ছয় জন পরিচালক, বিশিষ্ট ভারতীয় বিশ্ববিদ্যালয়ের চ্যান্সেলর ও ভাইস-চ্যান্সেলর এবং ইন্ডিয়ান ইনস্টিটিউশন অব ইঞ্জিনিয়ার্স, ভারতীয় জাতীয় বিজ্ঞান একাডেমী ও ইন্ডিয়ান ন্যাশনাল একাডেমি অব ইঞ্জিনিয়ারিং মতো প্রকৌশল ও বৈজ্ঞানিক সংস্থার সভাপতি তৈরি করেছে।
পাকবিড়রা জৈন মন্দির
এই মন্দিরে মোল্ডিং-এর সরলীকৃত দল এবং প্রাচীর কুলুঙ্গির বিভিন্ন স্তর এবং নিম্ন ছদ্মরূপ পাথর মৌলিক ত্রি-রাঢ় পরিকল্পনা আছে। প্রধান মন্দিররে রয়েছে প্রাথমিক কক্ষ এবং পবিত্র স্থান। কঞ্চি মন্দির, পশ্চিম দিকে মুখ করে, সম্ভবত একটি তীর্থাঙ্কর ২ মিটার উচ্চ প্রকাণ্ড চিত্র, তার উচ্চ আসনে বসানো পদ্ম চিহ্ন সন্নিবেশিত। মন্দিরটি আটটি তীর্থঙ্করের ভাস্কর্য রয়েছে যার মধ্যে তিনটি রিষাননাথ, মহাবীর ২, সম্ভভনাথ, পদ্মফারা, চন্দ্রপ্রভা এবং যক্ষ ও ইয়াকি দুইটি শাখাগুলির মধ্যে একটি গাছের নিচে একটি গাছের নিচে রয়েছে। তিনটি আয়াগাপেট বা ভক্ত স্তূপ এবং শিশু এবং পরিচারক সহ একটি অম্বিকা মূর্তি, এখানে একটি ফুলের চা নিচে সিংহের উপর দাঁড়িয়ে রয়েছে।
মির্জাপুর ক্যাডেট কলেজ
মির্জাপুর ক্যাডেট কলেজ বাংলাদেশের তৃতীয় ক্যাডেট কলেজ। অন্যান্য ক্যাডেট কলেজের মতই এতেও জাতীয় পাঠ্যক্রম বাস্তবায়নের পাশাপাশি ক্যাডেটদের শারীরিক, মানসিক, বুদ্ধিবৃত্তিক, চারিত্রিক, সাংস্কৃতিক ও নেতৃত্বের গুণাবলী বিকাশের লক্ষ্যে শিক্ষা সম্পূরক বিভিন্ন কার্যক্রম পরিচালিত হয়। এর পাশাপাশি এ ক্যাডেট কলেজটি শিক্ষা ক্ষেত্রে বিশেষ সাফল্য লাভ করেছে।
অবস্থান ও প্রতিবেশ
মির্জাপুর ক্যাডেট কলেজ ৯০o৯' পূর্ব দ্রাঘিমারেখা এবং ২৪o৫.৩' উত্তর অক্ষরেখা বরাবর অবস্থিত। এর উত্তরে ঢাকা-টাঙ্গাইল মহাসড়ক এবং তিনদিকে রাজাবাড়ি গ্রাম অবস্থিত। এর পূর্ব দিয়ে বংশী নদীর একটি ছোট শাখা চলে গেছে । আর দক্ষিণ ও দক্ষিণ-পশ্চিম দিয়ে চলে গেছে বারিন্দা নদী। পশ্চিম পাশ দিয়ে আবার ফুটজানি নদী এসে বারিন্দা নদীর সাথে মিশেছে। কলেজ হতে মির্জাপুর সদর থানার দূরত্ব প্রায় ৮ কি. মি.।
ইতিহাস
চট্টগ্রাম জেলায় ফৌজদারহাট ক্যাডেট কলেজ ও খুলনা বিভাগে ঝিনাইদহ ক্যাডেট কলেজ প্রতিষ্ঠিত হবার পরপরই মোমেনশাহী ক্যাডেট কলেজ (মির্জাপুর ক্যাডেট কলেজের পূর্বতন নাম) প্রতিষ্ঠার পরিকল্পনা গৃহীত হয়। অন্য ক্যাডেট কলেজগুলোর মত পাকিস্তান সেনাবাহিনীর জন্য যোগ্য কর্মকর্তা তৈরি করাই ছিল এ কলেজ প্রতিষ্ঠার মূল লক্ষ্য।
পাকিস্তান আমল
তদানিন্তন পাকিস্তানের রাষ্ট্রপতি ফিল্ড মার্শাল আইয়ুব খান এ ক্যাডেট কলেজ প্রতিষ্ঠার উদ্যোগ নেন। তার হাতে ১৯৬৩ সালের ২৯ নভেম্বর তদানিন্তন ময়মনসিংহ জেলার মির্জাপুরের গড়াই নামক স্থানে কলেজের ভিত্তিপ্রস্তর স্থাপিত হয়। তারপর থেকে কলেজ পুরোদমে চালু করার সবরকম আয়োজন চলতে থাকে। কিন্তু তা মোটেই সহজ ছিলনা। কারণ পুরো কলেজ এলাকাটি ছিল অরণ্যবেষ্টিত এবং বন্ধুর। কলেজের পাশে অবস্থিত রাজাবাড়ি গ্রামটি তখনও পুরো বিকশিত হয়নি। মোটামুটি একটি বন্ধুর বিরানভূমিকে কেটেছেটে সমান করা হয় এবং কলেজের পাশে বড় ধরনের একটি খাল তৈরি হয়ে যায়। ৯৫ একর এলাকা নিয়ে গড়ে উঠে মোমেনশাহী ক্যাডেট কলেজ। মেজর জেনারেল ফজলে মুকিম খান কলেজের আনুষ্ঠানিক উদ্বোধন করেন। উদ্বোধনী অনুষ্ঠান অনুষ্ঠিত হয় ১৯৬৫ সালের ৯ জানুয়ারি তারিখে। এ দিনটিকে কলেজের প্রতিষ্ঠাবার্ষিকী হিসেবে পালন করা হয়। কলেজের প্রথম অধ্যক্ষ হিসেবে জনাব এম ডব্লিউ পিট কে নিয়োগ দেয়া হয়।
১৯৬৫ সালেই কলেজের শিক্ষা কার্যক্রম শুরু হয়। প্রথমে একসাথে ৪ টি ইনটেক (ব্যাচ) ভর্তি করা হয়। তখন ক্যাডেটদের থাকার জন্য ২ টি হাউস ছিল। হাউসগুলোর নামও বর্তমানের মত ছিলনা। বর্তমান ফজলুল হক হাউসের নাম ছিল জিন্নাহ হাউস আর সোহরাওয়ার্দি হাউসের নাম ছিল আইয়ুব হাউস। বর্তমান নজরুল হাউস তখনও প্রতিষ্ঠিত হয়নি। পরবর্তী বছর যখন নতুন ইনটেক নেয়া হয় তখন তাদের থাকার ব্যবস্থা করার জন্য ~ হাউস তৈরি করা হয় যার বর্তমান নাম নজরুল হাউস। কলেজটি প্রথম বছরই ব্যাপক জনপ্রিয়তা লাভ করে।
স্বাধীনতা যুদ্ধকালীন সময়
কলেজ যখন পুরোদমে কার্যক্রম চালিয়ে যাচ্ছে তখনই শুরু হয় স্বাধীনতা যুদ্ধ। ১৯৭১ সালে কলেজের অধ্যক্ষ এবং এডজুটেন্ট দুজনই ছিলেন পাকিস্তানি। রাজশাহী ক্যাডেট কলেজে যেখানে এডজুটেন্টই যুদ্ধে যেতে ক্যাডেটদের উৎসাহিত করেছেন সেখানে মোমেনশাহীর অবস্থা ছিল সম্পূর্ণ বিপরীত। মেজর কাইউম ছিলেন এডজুটেন্ট। এই প্রতিকূলতা সত্ত্বেও বেশ কিছু ক্যাডেট যুদ্ধে অংশগ্রহণ করে। শহীদ খোরশেদ তারই উদাহরণ। এছাড়াও আরও কয়েকজন যুদ্ধে অংশ নেন এবং তাদের মধ্যে কয়েকজন আবার যুদ্ধ শেষে কলেজে ফিরে আসেন।
শিক্ষা ব্যবস্থা
ক্যাডেটগণ সপ্তম শ্রেণীতে ভর্তি হন এবং ছয় বছরের জন্য তাদের পড়াশুনা চালান। উচ্চ মাধ্যমিক সার্টিফিকেট (এইচএসসি) পরীক্ষা হল চূড়ান্ত পরীক্ষা।
প্রতিটি ক্লাস সাধারণত পঞ্চাশজন ছাত্র থাকে। এখানে মাধ্যমিক স্কুল সার্টিফিকেট (এসএসসি) এবং উচ্চ মাধ্যমিক সার্টিফিকেট (এইচএসসি) পরীক্ষা ঢাকা বিভাগের শিক্ষা বোর্ডের সরাসরি নিয়ন্ত্রণে পরিচালিত হয়।
বিভাগ
জাতীয় শিক্ষা নীতি অনুসারে, মির্জাপুর ৯ম শ্রেণী থেকে ক্যাডেটদের জন্য শুধুমাত্র বিজ্ঞান এবং মানবিক শিক্ষা বিভাগে পড়ায়। তবে, ক্যাডেটদের বিজ্ঞান বিভাগে পড়ার জন্য উত্সাহিত করা হয়।
যাদুঘর
যাদুঘরটি চারু ও কারুশিল্প এবং ভূগোল বিভাগের পাশে অবস্থিত। এখানে কিছু আইটেম হল: যাদুঘর পরিচালক হলেন কলা ও কারুশিল্প বিভাগের প্রধান নাঈনা আক্তার।
ভোজনশালা
সব ক্যাডেট ডাইনিং হল বা ভোজনশালায় একসঙ্গে তাদের খাবার খান। অধ্যক্ষ ও শিক্ষকদের জন্য পৃথক আসনযুক্ত খাবার সুবিধা আছে যা "হাই টেবিল" হিসাবে পরিচিত। প্রতিদিন পাঁচ বার খাবার পরিবেশন করা হয়। কলেজ কর্তৃপক্ষ কর্তৃক মনোনীত দ্বাদশ শ্রেণীর ছাত্ররা ডাইনিং হলের নেতৃত্ব দেয়।
হাউজ
১৯৬৫ সালের ৯ জানুয়ারি কলেজের একাডেমিক কার্যক্রম শুরু হলে ছাত্রছাত্রীদের আবাসনের জন্য জিন্নাহ (বর্তমানে ফজলুল হক হাউস) এবং লিয়াকত (এখন সোহরাওয়ার্দী হাউস) নামে দুটি ঘর ছিল। পরে আরো ছাত্রদের জন্য আইয়ুব হাউস (এখন নজরুল হাউস) নির্মিত হয়েছিল। ঘরগুলির মধ্যে বিভিন্ন প্রতিযোগিতার ভিত্তিতে ঘরগুলিতে পয়েন্ট দেয়া হয়। বছর শেষে মোট পয়েন্টের উপর ভিত্তি করে ঘরের চ্যাম্পিয়নশিপ নির্ধারিত হয়।
মসজিদ
একটি শীততাপ নিয়ন্ত্রিত কেন্দ্রীয় মসজিদ আছে যেখানে মুসল্লিরা নামাজ আদায় করতে পারেন। সকল মুসলমান ক্যাডেটদের বাধ্যতামূলক মাগরিব এর নামাজ এখানে আদায় করতে হয়।ক্যাডেটরা তাদের জুম্মার নামাজ এখানে আদায় করে।
হাসপাতাল
মির্জাপুর ক্যাডেট কলেজে ক্যাডেটদের জন্য এবং কর্মীদের জন্য একটি হাসপাতাল রয়েছে। সহকারীসহ আর্মি মেডিকেল কর্পসের একজন পূর্ণ-সময়ের ডাক্তারকে এই জন্য নিয়োগ করা হয়। সমস্ত ওষুধ বিনামূল্যে দেয়া হয়। যে কোন বিশেষ প্রয়োজন মেটাতে হাসপাতাল ২৪ ঘণ্টা খোলা থাকে।
জটিল ক্ষেত্রে সরাসরি ঢাকা সেনানিবাসে অবস্থিত সম্মিলিত সামরিক হাসপাতাল কাছে পাঠানো হয়।
গ্রন্থাগার
গ্রন্থাগারটির নাম শহীদ খুরশীদ স্মৃতি গ্রন্থাগার যা মুক্তিযুদ্ধে শহীদ হওয়া কলেজের এজকন ক্যাডেটের নামে নামকরণ করা হয়। গ্রন্থাগারের দেয়ালে খুরশীদ আলীর প্রতিকৃতি রয়েছে।
গ্রন্থাগারে ১৮০০০ টি বই আছে। এছাড়া দৈনিক পত্রিকা এবং সাপ্তাহিক পত্রিকা পাওয়া যায়।
পার্সি ফেন্ডার
পার্সি জর্জ হার্বার্ট ফেন্ডার (Percy Fender; জন্ম: ২২ আগস্ট, ১৮৯২ - মৃত্যু: ১৫ জুন, ১৯৮৫) সারের বেলহাম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ডের পক্ষে ১৩ টেস্টে অংশগ্রহণ করেছেন।
১৯২১ থেকে ১৯৩১ সময়কালে ঘরোয়া ইংরেজ কাউন্টি ক্রিকেটে সারের পক্ষে অধিনায়কের দায়িত্ব পালন করেছেন। দলে মূলতঃ অল-রাউন্ডার হিসেবে খেলতেন 'মসি' ডাকনামে পরিচিত পার্সি ফেন্ডার। মাঝারিসারির ব্যাটসম্যানের দায়িত্ব পালনের পাশাপাশি লেগস্পিন বোলিং করতেন। সাতবার ডাবল লাভ করেছেন।
যুদ্ধংদেহী চিত্তের অধিকারী ছিলেন ফেন্ডার। ১৯২০ সালে দ্রুততম সময়ে প্রথম-শ্রেণীর ক্রিকেটে সেঞ্চুরি হাঁকিয়েছেন। মাত্র ৩৫ মিনিটে তিন অঙ্কের কোঠায় পৌঁছেন যা ২০১৭ সাল পর্যন্ত টিকে রয়েছে। সারে দলের অধিনায়কত্বকালীন সমসাময়িকদের সাথে মূল্যায়ন করলে তিনি ইংল্যান্ডে সেরা অধিনায়কের স্বীকৃতি পান।
১৯১৪ সালের শুরুতে উইজডেন কর্তৃক বর্ষসেরা ক্রিকেটার হিসেবে তাকে মনোনীত করা হয়েছিল। প্রথম বিশ্বযুদ্ধে রয়্যাল ফ্লাইং কোরে যুদ্ধকালীন সেবায় যোগ দেন। যুদ্ধের পর সারে দলে ফিরে যান ও ১৯২১ সালে অধিনায়কের মর্যাদা লাভ করেন। তার অধিনায়কত্বে দল বেশ কয়েক মৌসুম কার্যকরী বোলারের ঘাটতি থাকা স্বত্ত্বেও কাউন্টি চ্যাম্পিয়নশীপে বেশ শক্ত প্রতিদ্বন্দ্বিতা করে। পাশাপাশি বেশ কিছু বিতর্কের সাথেও যুক্ত হয় তার নাম। ব্যাট ও বল হাতে কার্যকরী ভূমিকায় অবতীর্ণ হয়েছেন। তবে, বোলারদের কাছ থেকে তেমন সহায়তা পাননি।
১৯২১ সালে মাঝে-মধ্যে ইংল্যান্ডের পক্ষে টেস্ট ক্রিকেট খেলতেন। তবে, তেমন সফলতা পাননি। গণমাধ্যমে অধিনায়কের জন্য তার কথা তুলে ধরা হলেও টেস্ট অধিনায়কের মর্যাদা লাভ করেননি। ১৯২৪ সালে ব্যাপক প্রভাববিস্তারকারী ব্যক্তিত্ব লর্ড হ্যারিসের সাথে সংঘাতের ফলে ইংল্যান্ডের পক্ষে খেলার সুযোগ কার্যতঃ শেষ হয়ে যায়। এছাড়াও, সারে কর্তৃপক্ষের সাথে তার গৃহীত পদক্ষেপ ও কৌশলে মতানৈক্য ঘটায় ১৯৩২ সালে অধিনায়ক হিসেবে পদত্যাগ করতে হয়েছে ও ১৯৩৫ সালে তার প্রথম-শ্রেণীর খেলোয়াড়ী জীবনের সমাপণী ঘটে।
বেশ জনপ্রিয় ব্যক্তিত্ব হিসেবে ফেন্ডার তার দল ও দর্শকদের কাছে বেশ পরিচিত মুখ ছিলেন। বর্ণাঢ্যময় উপস্থিতির কথা ব্যঙ্গচিত্রকারকেরা ফুটিয়ে তুললেও ক্রিকেটের বাইরে উঁচু মহলে বেশ উপস্থিতি ছিল। ক্রিকেটের পাশাপাশি ফেন্ডার মদের ব্যবসায় কাজ করতেন ও সাংবাদিকতায় জড়িয়ে পড়েন। বিভিন্ন ক্রিকেট সফরকে ঘিরে বেশ কিছু পুস্তক রচনা করেন। অন্ধ হয়ে যাবার পরও ১৯৭০-এর দশকেও কর্মময় জীবন পাড় করেন। ১৯৮৫ সালে তার দেহাবসান ঘটে।